Student kry volpunte vir taak, al is daar niks op die blaaie | Maroela Media
'n Student wat Japannese geskiedenis, insluitend ninja-kultuur, aan die Mie Universiteit in Japan studeer, het volpunte vir 'n taak gekry wat sy oor ninja-kultuur ingedien het, al was daar niks sigbaar op die bladsye van die taak nie.
Eimi Haga, wat ook 'n lid van die universiteit se ninja-klub is, het in 'n nota aan haar lektor gesê om die bladsye van die taak te verhit. Die taak moes oor 'n onlangse besoek aan 'n ninja-museum handel.
"Ek het huis toe gegaan en die bladsye oor die stoof gehou," sê Yuji Yamada, die lektor.
Haga het 'n ou ninja-kuns gebruik deur van onsigbare ink gebruik te maak. "Sy het beoog om te bewys dat die metode werk en 'n paar proeflopies gedoen. Ek was werklik beïndruk," sê Yamada.
Die 19-jarige Haga het die onsigbare ink gemaak deur sojabone oornag te laat week. Sy het dit toe in 'n pasta verander. "Ek moes drie verskillende papiere gebruik om die perfekte effek te kry," sê sy.
As die papier te dun is, het dit verbrand wanneer sy dit verhit. As dit te dik is, absorbeer die ink nie genoeg om deursigtig te word nie, verduidelik sy. Haga het ook die taak met die hand geverf. "Gewoonlik gebruik ek maar 'n rekenaar of 'n pen vir my take," sê sy.
Yamada sê dat Haga se taak die meeste ander studente se kreatiwiteit oortref het. "Gewoonlik kry ek take in die vorm van 'n boekrol of in die vorm van 'n ster gevou, wat ook kreatief is.
"Die gebruik van onsigbare ink is al voorheen in my klas bespreek is, maar ek sou nooit kon raai dat iemand dit werklik gaan probeer maak nie. Ek het nie die hele taak klaar gelees nie, omdat ek van die onsigbare ink en werk wou bewaar," sê hy.
As jy die hoofberig lees klink dit na n Suid-Afrikaanse student.
Ons het ook op skool Ninja ink gebruik om "geheime" briefies te skryf. Gewone suurlemoensap in 'n vulpen. Om die boodskap te lees verwarm jy net die papier so 'n bietjie teen 'n bedlampie tot die skrif verskyn.
Intersant sou so graag sien met my eie oe.
Lag ek nou vir die kommentare maar moet bieg, ek moes die een lees om te sien waar in SA het die dom onderwyser die lee taak gemerk(hahaha) Maar daar is baie slimmer mense daarbuite. Wys net op watter vlak dink ons van ons land en kan nie kwalik geneem word nie, engeiets is moontlik in SA.
Ek het ook een keer so 'n taak ingedien met net 'n kring (wat 'n klip gesimboliseer het) en 'n pyl wat wys in die rigting van die "klip" – met die woorde: "Die inhoud is onder die klip". Toe ek my taak terugkry, het die lektor teruggeskryf: "Jou punte is ook onder die klip".